cyanic-selkie/wikianc huggingface dataset:
ΦΚ Ντιναμό Μόσχας
Σοβιετική περίοδος
Στη συνέχεια είχε κάποιες επιτυχίες στο Κύπελλο αλλά πήρε μόνο δύο πρωταθλήματα, το 1963 και το 1976. Με 11 τίτλους είναι η τρίτη πολυνίκης πρωταθλήτρια της Σοβιετικής Ένωσης μετά την ΦΚ Ντιναμό Κιέβου (13) και τη Σπαρτάκ Μόσχας (12).
Τη δεκαετία του ’60 αγωνίστηκε στην Ντιναμό ο σπουδαίος τερματοφύλακας Λεβ Γιασίν, ο οποίος το 1963 αναδείχθηκε κορυφαίος Ευρωπαίος ποδοσφαιριστής κερδίζοντας τη Χρυσή Μπάλα. Επίσης, η Διεθνής Ομοσπονδία Ιστορίας και Στατιστικής του Ποδοσφαίρου τον ανακήρυξε κορυφαίο γκολκίπερ του 20ού αιώνα.
Ευρωπαϊκός τελικός
Όμως, η μεγαλύτερη επιτυχία του συλλόγου υπήρξε η συμμετοχή του στον τελικό του Κύπελλο Κυπελλούχων το 1972. Αν και ηττήθηκε με 3-2 από τη Ρέιντζερς της Σκωτίας σε έναν επεισοδιακό τελικό που έγινε στο Νου Καμπ της Βαρκελώνης, κέρδισε τη συμπάθεια των φιλάθλων με το αγωνιστικό πνεύμα που επέδειξε.
Είναι χαρακτηριστικό ότι αγωνίστηκε με 10 παίκτες για μεγάλο χρονικό διάστημα, λόγω τραυματισμού ενός παίκτη της από μπουκάλι που πέταξαν μεθυσμένοι οπαδοί της Ρέιντζερς. Βρέθηκε να χάνει με 3-0 και παρά το ό,τι αγωνιζόταν με 10 παίκτες, μείωσε σε 3-2. Ενώ προσπαθούσε να ισοφαρίσει πολλοί Σκοτσέζοι φίλαθλοι μπήκαν στον αγωνιστικό χώρο αναγκάζοντας το διαιτητή να σφυρίξει τη λήξη τρία λεπτά νωρίτερα.
Ήταν η πρώτη φορά που σοβιετική ομάδα έφτανε σε τελικό ευρωπαϊκής διοργάνωσης και η μοναδική ρώσικη ως τον άθλο της ΤΣΣΚΑ Μόσχας το 2005 στο Κύπελλο ΟΥΕΦΑ.
Ρωσική περίοδος
Μετά την κατάρρευση της Σοβιετικής Ένωσης συμμετέχει στην ανώτερη κατηγορία του ρωσικού πρωταθλήματος αλλά δεν έχει κερδίσει ακόμα τον τίτλο. Η πιο αξιοσημείωτη πρόσφατη επιτυχία της είναι η κατάκτηση του Κυπέλλου Ρωσίας το 1995.
Έμβλημα
Το έμβλημα της ομάδας έχει εξελιχθεί με την πάροδο των ετών. Η τελευταία τροποποίησή του έγινε το 2015.
Εξωτερικοί σύνδεσμοι
Κατηγορία:Αθλητισμός στη Μόσχα Ντιναμό Μόσχας Κατηγορία:Ποδοσφαιρικές ομάδες Ρωσίας Κατηγορία:Ιδρύσεις ποδοσφαιρικών ομάδων το 1923
Κύπελλο Ελλάδας καλαθοσφαίρισης ανδρών 2013-2014
To Κύπελλο Ελλάδος καλαθοσφαίρισης ανδρών 2013–14 που διοργάνωσε η Ελληνική Ομοσπονδία Καλαθοσφαίρισης ξεκίνησε στις 14 Σεπτεμβρίου 2013 με τους αγώνες της πρώτης φάσης. Η διοργάνωση ολοκληρώθηκε στις 9 Φεβρουαρίου 2014 με τον τελικό. Σε όλους τους γύρους γηπεδούχος ομάδα ήταν η προερχόμενη από την χαμηλότερη κατηγορία. Στο κύπελλο μετείχαν 28 ομάδες, 14 από την Α1 και ισάριθμες από την Α2. Νικητής αναδείχτηκε ο Παναθηναϊκός επικρατώντας στον τελικό που διεξήχθη στο Ηράκλειο Κρήτης του Άρη Θεσσαλονίκης με 90-53.
Α' Φάση
Στην πρώτη φάση της διοργάνωσης μετείχαν οι 14 ομάδες της Α2. Οι αγώνες διεξήχθησαν στις 14 Σεπτεμβρίου 2013.
1η Αγωνιστική
Στη Β' φάση εισήλθαν στη διοργάνωση οι οκτώ ομάδες της Α1 που βρέθηκαν κάτω από την 6η θέση στην Α1 της προηγούμενης περιόδου, καθώς και οι δύο ομάδες που προβιβάστηκαν από την Α2. Οι αγώνες διεξήχθησαν στις 21 Σεπτεμβρίου 2013.
2η αγωνιστική
Οι αγώνες διεξήχθησαν στις 28 Σεπτεμβρίου 2013.
3η αγωνιστική
Οι αγώνες διεξήχθησαν στις 5 και 6 Οκτωβρίου 2013.
Προημιτελικοί
Στην προημιτελική φάση εισήλθαν στη διοργάνωση οι έξι πρώτες ομάδες της Α1 2012-13. Οι αγώνες διεξήχθησαν στις 8, 9 και 10 Οκτωβρίου 2013.
Ημιτελικοί
Διεξάγονται στις 23 Δεκεμβρίου και 22 Δεκεμβρίου 2013 αντίστοιχα.
Πηγές
2014 Κυπελλο Ελλαδος Ανδρων Κυπελλο Ελλαδος Ανδρων
Δόρυκλος
Στην ελληνική μυθολογία με το όνομα Δόρυκλος είναι γνωστός ένας από τους Τρώες που έλαβαν μέρος στον Τρωικό Πόλεμο. Ο Δόρυκλος ήταν νόθος γιος του βασιλιά της Τροίας, του Πριάμου, από άγνωστη μητέρα και σκοτώθηκε στον πόλεμο αυτό από τον Τελαμώνιο Αίαντα. Ο Δόρυκλος αναφέρεται στην Ιλιάδα (ραψωδία Λ, στίχοι 489-490) με αφορμή τον θάνατό του. Αναφέρεται επίσης από τον Υγίνο (Fabulae 50-99) και στη Βιβλιοθήκη Απολλοδώρου (Γ΄).
Αναξαγόρας
Ο Αναξαγόρας (~500-428 π.Χ) ήταν σπουδαίος αρχαίος Έλληνας φιλόσοφος και αστρονόμος. Γεννήθηκε στις Κλαζομενές της Ιωνίας περίπου το 500 π.Χ. Ήταν γιος του Ηγησίβουλου ή Εύβουλου και ανήκε σε πλούσιο και αριστοκρατικό γένος. Σε ηλικία 20 ετών εγκαταστάθηκε στην Αθήνα, επιδιδόμενος σε φιλοσοφικές σπουδές, όπου και έζησε εκεί επί 30 χρόνια. Σύμφωνα όμως με την παράδοση κατηγορήθηκε για ασέβεια και αναγκάστηκε να εγκαταλείψει την πόλη.
Γενικά ο Αναξαγόρας προσπάθησε να ανανεώσει την ιωνική φυσιολογία και να τη συνδυάσει με τις πνευματικές κατακτήσεις του Παρμενίδη και του Εμπεδοκλή.
Ο φυσικός κόσμος
Στη βάση του στοχασμού του φιλόσοφου Αναξαγόρα βρίσκεται η άρνηση της γένεσης και της φθοράς, καθώς «...τίποτε δεν γίνεται ούτε χάνεται, αλλά συντίθεται και διαχωρίζεται από προϋπάρχοντα όντα». (DK 59Β17). Με άλλα λόγια ο Αναξαγόρας δεν δέχεται τη δυνατότητα δημιουργίας όντων από τη μείξη των τεσσάρων βασικών ριζωμάτων του Εμπεδοκλή, αλλά πιστεύει ότι κάθε επιμέρους υπόσταση υπήρχε εξαρχής στον κόσμο. Τα εύλογα ερωτήματα που πιθανώς προκαλεί μια τέτοια δήλωση απαντώνται με μια άλλη βασική αρχή του Αναξαγόρα, σύμφωνα με την οποία κάθε ον του φυσικού κόσμου περιέχει σε μικρή αναλογία κομμάτια όλων των φυσικών υποστάσεων, αποτελώντας έτσι μια μικροκοσμική εικόνα του μακροκοσμικού σύμπαντος. Τούτη η καθολική ανάμειξη είναι μια πρωτοκοσμική κατάσταση αδιάκριτης μείξης των σπερμάτων, δηλαδή των βασικών δομικών συστατικών που είναι άπειρα της πραγματικότητας, αθέατα μεν, λειτουργούν ωστόσο ως πρότυπα οργάνωσης -κυανοτυπίες- ενσωματώνοντας δυνητικά τα ουσιώδη συστατικά όλων των υλικών υποστάσεων.
Αστρονομία
Για τη Γη ο Αναξαγόρας πιστεύει πως έχει τυμπανοειδές σχήμα, και πως συγκρατείται στον αέρα, σύμφωνα με τον Αριστοτέλη.
Για τον Ήλιο, ο Διογένης Λαέρτιος αναφέρει πως ο Αναξαγόρας τον θεωρεί ως διάπυρο λίθο, ενώ το μέγεθός του είναι μεγαλύτερο από την Πελοπόννησο.
Για τη Σελήνη, ο φιλόσοφος πιστεύει πως είναι ετερόφωτη, αλλά τη θεωρεί ως μια δεύτερη Γη που κατοικείται από ανθρώπους και άλλα όντα.(κατά τον Πλάτωνα)
Για τους κομήτες, θεωρεί πως είναι πλανήτες, οι οποίοι εκπέμπουν φλόγες, τους διάττοντες αστέρες θεωρεί ως "σπινθήρες" που εκτινάσσονται από τον αέρα, και για τους μετεωρίτες, ο Αναξαγόρας πιστεύει ότι είναι λίθοι που στροβιλίζονται και έλκονται από τη Γη.
Ο νους
Ο νους, το σημείο-κλειδί της φιλοσοφίας του δεν αναμιγνύεται με τίποτε και είναι μόνος με τον εαυτό του. Είναι το καθαρότερο από όλα τα πράγματα, γνωρίζει τα πάντα και έχει τη μεγαλύτερη δύναμη. Ο νους είναι εκείνος που ελέγχει όσα έχουν ψυχή, μικρά ή μεγάλα, όπως ελέγχει και την έναρξη της κοσμικής περιστροφής.
Από μία άποψη ο νους του Αναξαγόρα επιτελεί λειτουργία ίδια με εκείνη της φιλότητας και του νείκους του Εμπεδοκλή. Διακρίνοντάς τον από τα σπέρματα ο φιλόσοφος του προσδίδει τη δυνατότητα της απεριόριστης επίδρασης στο κοσμικό γίγνεσθαι. Ωστόσο, παρά την κατηγορηματική διαβεβαίωση ότι ο νους ελέγχει τα πάντα, ο Αναξαγόρας περιορίζει την κοσμολογική λειτουργία του νου στην εκκίνηση της περιστροφικής κίνησης, η οποία στη συνέχεια επεκτείνεται βάσει των δικών της νόμων ωθώντας τον Σωκράτη σε απογοήτευση στον Φαίδωνα (96b-98c) για τον ρόλο που εξασφάλισε ο Αναξαγόρας στον νου.
Πηγές πληροφοριών
Δυστυχώς κανένα έργο των προσωκρατικών φιλοσόφων δεν σώζεται ακέραιο. Έχουμε πληροφορίες γι'αυτούς στα ΑΜΕΣΑ ΠΑΡΑΘΕΜΑΤΑ, σε αρχαίους συγγραφείς από τον Πλάτωνα μέχρι και τους όψιμους Βυζαντινούς και στις ΜΑΡΤΥΡΙΕΣ, τις έμμεσες δηλαδή αναφορές. Η πρώτη εκτενής δοξογραφική αναφορά απαντά στα Μετά τά φυσικά 1, 3-10 του Αριστοτέλη, όπου και τίθεται το πρόβλημα των πρώτων αρχών. Αυτού του είδους η συστηματική ιστορία της φιλοσοφίας συνεχίστηκε στο χαμένο έργο του Θεόφραστου Φυσικῶν δόξαι. Εκείνος που ανασύνθεσε το έργο του Θεοφράστου και κατηγοριοποίησε πρώτος όλα τα αποσπάσματα των προσωκρατικών, ήταν ο Hermann Diels στο έργο του Die Fragmente der Vorsokratiker το 1903. Οι εκδόσεις του συγγράμματος ανανεώνονταν, σημαντικότερη εκ των οποίων είναι αυτή του φιλολόγου Walter Kranz το 1952.
Δήμος Κορδελιού-Ευόσμου
Ο Δήμος Κορδελιού - Ευόσμου είναι δήμος της Περιφέρειας Κεντρικής Μακεδονίας με πληθυσμό 101.753 κατοίκους. Αποτελεί τον δεύτερο μεγαλύτερο Δήμο του Πολεοδομικού Συγκροτήματος Θεσσαλονίκης και δημιουργήθηκε με την εφαρμογή του Προγράμματος Καλλικράτης από τη συνένωση των Δήμων Κορδελιού και Ευόσμου. Βρίσκεται βορειοδυτικά της Θεσσαλονίκης και περιλαμβάνει τις εξής συνοικίες: <mapframe text="Δήμος Κορδελιού-Ευόσμου" width=300 height=300 zoom=11 longitude=22.8988 latitude=40.6772 >[ { "type": "ExternalData", "service": "geoshape", "ids": "Q2340870" } ]
Χαρμάνκοϊ
Τουλάχιστον από το 17ο αιώνα, η περιοχή ήταν γνωστή με την ονομασία Χαρμάνκιοϊ (τουρκικά: Harmanköj ή Harmankioi), που στην τουρκική γλώσσα σημαίνει «χωριό με αλώνια». Μετά τη Μικρασιατική Καταστροφή, το χωριό, που αποτέλεσε τον κεντρικό οικιστικό πυρήνα του σημερινού Ευόσμου, άρχισαν να το αποκαλούν Παλαιό Χαρμάνκιοϊ, προκειμένου να διακρίνεται από τον μεταγενέστερό του οικισμό με το όνομα Νέο ή Κάτω Χαρμάνκιοϊ, που αργότερα μετονομάστηκε σε Ελευθέριο ή Ελευθέρια. Το Κάτω Χαρμάνκιοϊ δημιουργήθηκε στα νότια του προγενέστερου χωριού, προκειμένου να φιλοξενήσει πρόσφυγες από τους Βαλκανικούς Πολέμους.
Εύοσμος - Νέος Κουκλουτζάς
Οι ντόπιοι κάτοικοι στην περιοχή - κτηνοτρόφοι στην πλειοψηφία τους - χτίζουν την Εκκλησία του Αγίου Αθανασίου το 1818 λίγο πριν από την Ελληνική Επανάσταση. Το 1922 ο πληθυσμός αυξάνεται με την εγκατάσταση προσφύγων από τη Μικρά Ασία, οι περισσότεροι εκ των οποίων προέρχονταν απο το προάστιο της Σμύρνης Κουκλουτζάς, που σημαίνει «εύοσμον άνθος». Η περιοχή ανήκε στον Δήμο Θεσσαλονίκης έως το 1953, οπότε και έγινε ανεξάρτητη κοινότητα με την ονομασία Νέος Κουκλουτζάς σε ανάμνηση της παλαιάς πατρίδας στη Μικρά Ασία, ενώ το 1955 μετονομάστηκε σε Εύοσμον σε μετάφραση της προηγουμένης τουρκικής ονομασίας. Οι τρεις κεντρικές οδοί του Ευόσμου φέρουν αντίστοιχα τρία σημαντικά τοπωνύμια της Μικράς Ασίας:
Στον Εύοσμο, στην αρχή της οδού Αριστοτέλους, έχει ανεγερθεί μαρμάρινο μνημείο για τον μεγάλο αρχαιολόγο Μανόλη Ανδρόνικο ο οποίος γεννήθηκε στην Προύσα της Μικράς Ασίας. Το μνημείο, σε σχήμα αναθηματικής στήλης με λαξευμένο τον ήλιο της Βεργίνας, αναγράφει τα ονόματα των τριών σημαντικών πόλεων της ζωής του: Προύσα, Βεργίνα, Θεσσαλονίκη.
Νέα Πολιτεία
Η Νέα Πολιτεία είναι περιοχή βόρεια του κέντρου του Ευόσμου, που οριοθετείται κάτω από την Περιφερειακή αφενός και την παράλληλη οδό 25ης Μαρτίου αφετέρου. Η περιοχή γνώρισε στη δεκαετία του 2000 μεγάλη ανοικοδόμηση και πληθυσμιακή αύξηση. Σήμερα οι κάτοικοι ανέρχονται σε 8-12 χιλιάδες ενώ πάνω από την περιφερειακή οδό έχει αρχίσει η ανοικοδόμηση της Άνω Νέας Πολιτείας.
Νέο Κορδελιό
thumb|270px|Το κτίριο της Στρατιωτικής Στάσης που φιλοξενεί τις συλλογές του Σιδηροδρομικού Μουσείου Θεσσαλονίκης, στο Κορδελιό Το Νέο Κορδελιό δημιουργήθηκε μετά το 1922 από Μικρασιάτες πρόσφυγες (282 άτομα) απο την περιοχή Παπά-Σκάλα του Κορδελιού της Σμύρνης. Το Κορδελιό είναι έως σήμερα παραθαλάσσιο προάστιο της Σμύρνης, καλούμενο επίσημα Περαία, ή κοινώς Πέρα Μεριά, και στη τουρκική Καρσίγιακα (που σημαίνει το ίδιο, αντιπέρα ακτή) και που σήμερα αποτελεί πρωτεύουσα ομώνυμης επαρχίας της ευρύτερης περιοχής της Σμύρνης. Βρίσκεται απέναντι σχεδόν της Σμύρνης (βορειοδυτικά) και σε απόσταση περίπου 20 χλμ. Το όνομα του προαστίου αυτού προέρχεται από την ονομασία παλαιού βυζαντινού Μοναστηριού του "Κορδολέοντος" που έχτισαν οι ιππότες την εποχή των Σταυροφοριών και που βρίσκεται επί του παρακείμενου όρους Σιπύλου, που είναι απόληξη του όρους του Ταντάλου. Ο πληθυσμός του Κορδελιού πριν τη Μικρασιατική Καταστροφή κατά πλειοψηφία ήταν ελληνικός που ανέρχονταν περίπου στους 15.000 κατοίκους.
Παιδεία
Στον Δήμο Εύοσμου - Κορδελιού λειτουργούν συνολικά 34 Νηπιαγωγεία, 36 Δημοτικά Σχολεία, 10 Γυμνάσια και 15 Λύκεια.
Στον Εύοσμο λειτουργούν συνολικά 34 Νηπιαγωγεία, 26 Δημοτικά Σχολεία, 7 Γυμνάσια και 12 Λύκεια μεταξύ των οποίων Γενικά Λύκεια, Τεχνικά Λύκεια, ΙΕΚ και ΣΕΚ. Αναλυτικότερα για την δευτεροβάθμια εκπαίδευση: Στο Κορδελιό λειτουργούν συνολικά 10 Δημοτικά Σχολεία, 3 Γυμνάσια και 3 Λύκεια μεταξύ των οποίων Γενικά Λύκεια και ΕΠΑΛ. Αναλυτικότερα για την δευτεροβάθμια εκπαίδευση:
Αθλητισμός
thumb|270px|Ο Ναός Αγίας Φωτεινής και Αγίου Ιωσήφ Ευόσμου.
Αθλητικές ομάδες
Στον Δήμο υπάρχουν δύο επαγγελματικές ποδοσφαιρικές ομάδες, ο Αγροτικός Αστέρας και ο Οδυσσέας Κορδελιού, οι οποίες δημιουργήθηκαν και οι δύο από πρόσφυγες της Μικράς Ασίας. Υπάρχουν και άλλες ερασιτεχνικές ποδοσφαιρικές ομάδες.
Στο μπάσκετ και στο βόλεϋ δραστηριοποιείται ο Α.Σ. Πρωτέας. Ακόμη στο μπάσκετ υπάρχουν οι ομάδες Αίας Ευόσμου (Β΄ Εθνικη κατηγορία), Δόξα Ελπίδος Ευόσμου, Κρόνος και Όλυμπος Κορδελιού και η 10academy.
Αθλητικές εγκαταστάσεις
thumb|270px|Ο μεταβυζαντινός ναός Αγίου Αθανασίου Ευόσμου, ο οποίος κτίσθηκε το [[1818.]] Οι δημοτικές στεγασμένες αθλητικές εγκαταστάσεις είναι οι εξής:
Επιπλέον υπάρχουν και πολλές δημοτικές ανοικτές αθλητικές εγκαταστάσεις: Αθλητικό Πάρκο Ευόσμου (Παπακυριαζή), Γήπεδα Τένις (Αθλητικό Πάρκο Ευόσμου), Προπονητήριο Ποδοσφαίρου (25ης Μαρτίου), Προπονητήριο Ποδοσφαίρου (Νυμφαίου), Γήπεδο Ποδοσφαίρου Ελπίδας, ανοικτά Γήπεδα Μπάσκετ Κορδελιού, Γήπεδα Τένις Ελευθερίου-Κορδελιού, Γήπεδο Ποδοσφαίρου Ελευθερίου-Κορδελιού, Προπονητήριο Διαλογής, Προπονητήριο Ποδοσφαίρου Μυτιληνάκια 5Χ5 - Ελευθερίου Κορδελιού, Ανοιχτό γήπεδο Μπάσκετ Προσκόπων (Νυμφαίου & Κολοκοτρώνη), Ανοιχτό γήπεδο Μπάσκετ Νυμφαίου (Τριών Ιεραρχών), Ανοιχτό γήπεδο Μπάσκετ περιοχή Ελπίδας (Πυθαγόρα & Αγαμέμνονος), Ανοιχτό γήπεδο Μπάσκετ και Τένις (17ης Νοέμβρη).
Πληθυσμός
Στην Απογραφή του 2021 ο Δήμος Κορδελιού Ευόσμου κατέγραψε συνολικά 105.426 κατοίκους σημειώνοντας αύξηση 3,8%. Υπήρξε ο τέταρτος εκ των 12 δήμων που σημείωσαν αύξηση πληθυσμού στην Ελλάδα (μόλις πίσω από τους Δήμους Λίμνης Πλαστήρα, Ωραιοκάστρου και Θέρμης).
Δημοτικές Εκλογές
thumb|270px|Η Πλατεία Ευόσμου και στο βάθος το δημαρχείο του δήμου.
2019
Στις Δημοτικές Εκλογές του 2019 υπήρξε αριθμός ρεκόρ υποψήφιων για τον Δήμο Θεσσαλονίκης. Ο Κλεάνθης Μανδαλιανός εκλέχτηκε Δήμαρχος Κορδελιού - Ευόσμου με 63.3% έναντι 36.7% του Ιωάννη Καμαρινού στον δεύτερο γύρο των Δημοτικών Εκλογών (2 Ιουνίου 2019).
Πηγές
Κ Ελευθεριο
Περιβόλια Χανίων
Κατηγορία:Αποσαφηνίσεις ελληνικών τοπωνυμίων
Φρύνων ο Αθηναίος
Ο Φρύνων ο Αθηναίος ήταν αρχαίος Έλληνας ολυμπιονίκης του παγκράτιου και στρατηγός που έζησε περί τον 7ο αιώνα π.Χ.
Βιογραφικά στοιχεία
Ο Φρύνων ο Αθηναίος, γεννήθηκε στην Αθήνα πριν το 657 π.Χ. και το 636 π.Χ., κατά τη διάρκεια της 36ης Ολυμπιάδας ανακηρύχθηκε νικητής στο αγώνισμα του πεντάθλου κατά τη διάρκεια των Ολυμπιακών Αγώνων. Την περίοδο 608 - 606 π.Χ. συμμετείχε ως στρατηγός των Αθηναίων στον πόλεμο εναντίον των Μυτιληναίων με κύριο σκοπό την κατοχή του Σιγείου της βορειοδυτικής Τρωάδας. Προκειμένου να τελειώσει σύντομα η διένεξη, ο Φρύνων αποδέχθηκε την πρόσκληση σε μονομαχία του στρατηγού των Μυτιληναίων Πιττακού, ο οποίος υπήρξε ένας από τους επτά σοφούς της αρχαιότητας.
Τελικά στη μονομαχία εκείνη ο Φρύνων σκοτώθηκε με τέχνασμα από τον Πιττακό με αποτέλεσμα οι Αθηναίοι να αποχωρήσουν αφού πρώτα παρέλαβαν το πτώμα του. Μετά την επιστροφή του εκστρατευτικού σώματος στην Αθήνα ακολούθησε η μεγαλοπρεπής ταφή του Φρύνωνα.
Στην Παντοδαπή Ιστορία του Ευσέβιου της Καισαρείας αναφέρεται λανθασμένα πως ήταν ο νικητής του σταδίου αντί για του παγκρατίου, ενώ στην πραγματικότητα στο στάδιο νικητής ήταν ο Αρυτάμας.
Πηγές
Κατηγορία:Αρχαίοι Αθηναίοι ολυμπιονίκες Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Έλληνες στρατηγοί Κατηγορία:Μυτιλήνη Κατηγορία:Αρχαίοι ολυμπιονίκες του παγκράτιου Κατηγορία:Αρχαίοι ολυμπιονίκες (7ος αιώνας π.Χ.)
Κρατικό Πανεπιστήμιο του Κουμπάν
Το Κρατικό Πανεπιστήμιο του Κουμπάν (ρωσ. Кубанский государственный университет) είναι ίδρυμα τριτοβάθμιας εκπαίδευσης στο Κρασνοντάρ της Ρωσίας, στην ιστορική περιοχή Κουμπάν του Βόρειου Καυκάσου. Είναι ένα από τα μεγαλύτερα και παλαιότερα πανεπιστήμια στη νότια Ρωσία.
Το πανεπιστήμιο ιδρύθηκε το 1920 στο Κρασνοντάρ.
Το 1994, το πανεπιστήμιο κατατάχθηκε ως ένα από τα κορυφαία ιδρύματα τριτοβάθμιας εκπαίδευσης στη Ρωσία.
Το 2004 και το 2005, το πανεπιστήμιο κατατάχθηκε μεταξύ των 100 κορυφαίων ιδρυμάτων τριτοβάθμιας εκπαίδευσης στη Ρωσία και του απονεμήθηκε το χρυσό μετάλλιο για την ευρωπαϊκή ποιότητα.
Το 2008, ο Μιχαήλ Αστάποφ, πρώην επικεφαλής του περιφερειακού τμήματος εκπαίδευσης του Κρασνοντάρ, διορίστηκε πρύτανης του πανεπιστημίου.
Το Κρατικό Πανεπιστήμιο του Κουμπάν εκπαιδεύει ξένους ειδικούς από το 1970. Οι ξένοι απόφοιτοί του προέρχονται από περισσότερες από 120 χώρες. Επί του παρόντος, το πανεπιστήμιο συνεχίζει να εκπαιδεύει φοιτητές από την Ασία, την Αμερική, την Αφρική και την Ευρώπη.
Εξωτερικοί σύνδεσμοι
Κατηγορία:Πανεπιστήμια στη Ρωσία
1038 Τακία
Η Τακία (Tuckia) είναι ένας πολύ σκουρόχρωμος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,36. Ανακαλύφθηκε το 1924 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή του ζεύγους Αμερικανών ευεργετών Τακ.
Φυσικά χαρακτηριστικά
Η μέση διάμετρος της Τακίας εκτιμάται σε 58,3 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,024. Η Τακία περιστρέφεται γύρω από τον εαυτό της μία φορά κάθε 23 ώρες και 12 λεπτά, μία αργή περιστροφή για αστεροειδή.
Εξωτερικοί σύνδεσμοι
Τακια
Δρακίος
Στην ελληνική μυθολογία με το όνομα Δρακίος είναι γνωστός ο ένας από τους τρεις αρχηγούς των Επειών που έλαβαν μέρος στον Τρωικό Πόλεμο στο πλευρό του Αγαμέμνονα (ως άλλοι αρχηγοί των Επειών αναφέρονται ο Αμφίων και ο Μέγης). Ο Δρακίος αναφέρεται στην Ιλιάδα του Ομήρου (ραψωδία Ν, στίχος 692), στη σκηνή της μάχης μπροστά στα πλοία (από όπου και όλη η ραψωδία αποκλήθηκε «επιναυσιμαχία»).
Πηγή
Δρακιος Κατηγορία:Αρχαίοι Ηλείοι
Δήμος Μάνδρας
Ο Δήμος Μάνδρας ήταν δήμος της Δυτικής Αττικής ο οποίος λειτούργησε στο διάστημα 1946-2010 οπότε και καταργήθηκε με την εφαρμογή του προγράμματος Καλλικράτης. Ήταν ο δεύτερος μεγαλύτερος σε έκταση δήμος της δυτικής Αττικής μετά τον δήμο Μεγάρεών με έκταση 206 τ.χλμ.. Ο δήμος Μάνδρας βρίσκόταν ανάμεσα στους δήμους Μεγαρεών, Ασπροπύργου και Βιλίων και εκτεινόταν από την Πάρνηθα μέχρι τον Σαρωνικό. Αποτελούταν από ένα δημοτικό διαμέρισμα που περιλαμβάνει πολλούς οικισμούς. Όλοι οι οικισμοί του δήμου ήταν μικροί με εξαίρεση την Μάνδρα που έχει πληθυσμό 10.947 κατοίκους και αποτελούσε την έδρα του δήμου. Ο δήμος στο μεγαλύτερο τμήμα του περιλάμβανε βιομηχανική περιοχή με εξαίρεση το βόρειο τμήμα του προς τα όρη Πάστρα, Πατέρας και Πάρνηθα όπου καλύπτεται από πευκοδάση.
Διαίρεση
Αναλυτικά οι οικισμοί του δήμου (σε παρένθεση ο πληθυσμός σύμφωνα με την απογραφή του 2001):
Ιστορική εξέλιξη του δήμου
Ο δήμος Μάνδρας δημιουργήθηκε το 1946 με την αναγνώριση της προηγούμενης κοινότητας Μάνδρας σε δήμο. Η κοινότητα είχε συσταθεί το 1912 και περιλάμβανε τη Μάνδρα ως έδρα της και τον οικισμό της Οινόης (τότε Μάζι). Το 1919 αποσπάστηκε η Οινόη που αποτέλεσε νέα κοινότητα. Το 1946 η κοινότητα αναγνωρίστηκε σε δήμο και τα επόμενα χρόνια αναγνωρίστηκαν μέσα στα όριά του νέου δήμου οι οικισμοί Άγιος Γεώργιος, Άγιος Σωτήρ, Άγιος Χαράλαμπος, Διόδια, Θέα, Λεύκα, Λούτσα, Μονή Οσίου Μελετίου, Νέα Ζωή, Παλαιοχώρι και Πουρνάρι. Ο δήμος Μάνδρας στη συνέχεια παρέμεινε αμετάβλητος μέχρι τα τέλη του 2010, οπότε με την εφαρμογή του σχεδίου Καλλικράτης καταργήθηκε και συνενώθηκε στον νέο δήμο Μάνδρας – Ειδυλλίας.
Δήμαρχοι Μάνδρας
...
Εξωτερικοί σύνδεσμοι
Μανδρα
Αξιωματικό σχήμα του διαχωρισμού
Σε πολλές διαδεδομένες εκδόσεις της αξιωματικής θεωρίας συνόλων, το Αξιωματικό σχήμα της προδιαγραφής, επίσης γνωστό ως Αξιωματικό σχήμα του διαχωρισμού, αξιωματικό σχήμα των υποσυνόλων ή αξιωματικό σχήμα της περιορισμένης κατανόησης, είναι ένα αξιωματικό σχήμα που δηλώνει ότι κάθε ορίσιμη υποκατηγορία ενός συνόλου είναι σύνολο.
Ορισμένοι μαθηματικοί το αποκαλούν ως αξίωμα της κατανόησης, αν και άλλοι χρησιμοποιούν αυτόν τον όρο για την απεριόριστη κατανόηση, που αναλύεται παρακάτω.
Επίσημη διατύπωση
Μια περίπτωση του σχήματος περιλαμβάνεται για κάθε τύπο φ στη γλώσσα της θεωρίας συνόλων με ελεύθερες μεταβλητές μεταξύ των x, w1, ..., wn, A. Έτσι το Β δεν εμφανίζεται ελεύθερο στο φ. Στην τυπική γλώσσα της θεωρίας συνόλων, το αξιωματικό σχήμα είναι:
ή με άλλα λόγια :
Ας σημειωθεί ότι υπάρχει ένα αξίωμα για κάθε κατηγόρημα φ, οπότε πρόκειται για ένα σχήμα αξιωμάτων.
Σημειώστε ότι υπάρχει ένα αξίωμα για κάθε τέτοιο κατηγόρημα φ- επομένως, πρόκειται για ένα αξιωματικό σχήμα.
Για να κατανοηθεί αυτό το αξιωματικό σχήμα, σημειώστε ότι το σύνολο Β πρέπει να είναι υποσύνολο του Α. Έτσι, αυτό που δηλώνει στην πραγματικότητα το αξιωματικό σχήμα είναι ότι, δεδομένου ενός συνόλου Α και ενός κατηγορήματος \varphi, μπορεί να βρεθεί ένα υποσύνολο Β του Α του οποίου τα μέλη είναι ακριβώς τα μέλη του Α που ικανοποιούν το  \varphi. Σύμφωνα με το αξίωμα της επεκτασιμότητας το σύνολο αυτό είναι μοναδικό. Συνήθως συμβολίζουμε αυτό το σύνολο χρησιμοποιώντας τον συμβολισμό set-builder ως. Έτσι, η ουσία του αξιώματος είναι:
Η προηγούμενη μορφή διαχωρισμού εισήχθη το 1930 από τον Θόραλφ Σκόλεμ ως βελτίωση μιας προηγούμενης μορφής του Ζερμέλο.Το αξιωματικό σχήμα προδιαγραφής είναι χαρακτηριστικό των συστημάτων αξιωματικής θεωρίας συνόλων που σχετίζονται με τη συνήθη θεωρία συνόλων ZFC, αλλά συνήθως δεν εμφανίζεται σε ριζικά διαφορετικά συστήματα εναλλακτικής θεωρίας συνόλων. Για παράδειγμα, τα Νέα Θεμέλια και η θετική θεωρία συνόλων χρησιμοποιούν διαφορετικούς περιορισμούς του αξιώματος της κατανόησης της αφελής θεωρίας συνόλων. Η Εναλλακτική Θεωρία Συνόλων του Βοπένκα κάνει ειδική αναφορά στο γεγονός ότι επιτρέπει κατάλληλες υποκατηγορίες συνόλων, που ονομάζονται ημισύνολα. Ακόμη και σε συστήματα που σχετίζονται με τη ZFC, το σχήμα αυτό περιορίζεται μερικές φορές σε τύπους με περιορισμένους ποσοδείκτες, όπως στη θεωρία συνόλων Κρίπκε-Πλάτεκ με urelements.
Σχέση με το αξιωματικό σχήμα αντικατάστασης
Το αξιωματικό σχήμα του διαχωρισμού μπορεί σχεδόν να προκύψει από το αξιωματικό σχήμα της αντικατάστασης.
Πρώτον, ας θυμηθούμε αυτό το αξιωματικό σχήμα:
για κάθε λειτουργικό κατηγόρημα F σε μία μεταβλητή που δεν χρησιμοποιεί τα σύμβολα A, B, C ή D. Δεδομένου ενός κατάλληλου κατηγορήματος P για το αξίωμα της εξειδίκευσης, ορίστε την απεικόνιση F με F(D) = D αν το P(D) είναι αληθές και F(D) = E αν το P(D) είναι ψευδές, όπου E είναι οποιοδήποτε μέλος του A τέτοιο ώστε το P(E) να είναι αληθές. Τότε το σύνολο Β που εγγυάται το αξίωμα της αντικατάστασης είναι ακριβώς το σύνολο Β που απαιτείται για το αξίωμα της εξειδίκευσης. Το μόνο πρόβλημα είναι αν δεν υπάρχει τέτοιο E. Αλλά σε αυτή την περίπτωση, το σύνολο Β που απαιτείται για το αξίωμα του διαχωρισμού είναι το κενό σύνολο, οπότε το αξίωμα του διαχωρισμού προκύπτει από το αξίωμα της αντικατάστασης μαζί με το αξίωμα του κενού συνόλου.
Για το λόγο αυτό, το αξιωματικό σχήμα της εξειδίκευσης συχνά παραλείπεται από τους σύγχρονους καταλόγους των αξιωμάτων Ζερμέλο-Φράνκελ. Ωστόσο, εξακολουθεί να είναι σημαντικό για ιστορικούς λόγους και για σύγκριση με εναλλακτικές αξιωματικοποιήσεις της θεωρίας συνόλων, όπως μπορούμε να δούμε για παράδειγμα στις επόμενες ενότητες.
Ελεύθερη κατανόηση
Το αξιωματικό σχήμα της απεριόριστης κατανόησης έχει ως εξής:
δηλαδή: Υπάρχει ένα σύνολο B του οποίου τα μέλη είναι ακριβώς εκείνα τα αντικείμενα που ικανοποιούν το κατηγόρημα φ.}}.
Αυτό το σύνολο B είναι και πάλι μοναδικό και συνήθως συμβολίζεται ως { x : φ ( x, w1, ..., w b)}.
Αυτό το αξιωματικό σχήμα χρησιμοποιήθηκε σιωπηρά στις πρώτες μέρες της αφελής θεωρίας συνόλων, πριν υιοθετηθεί μια αυστηρή αξιωματοποίηση. Δυστυχώς, οδηγεί άμεσα στο παράδοξο του Ράσελ θεωρώντας ότι το
φ(x)
είναι το
¬(x ∈ x)
(δηλαδή η ιδιότητα ότι το σύνολο x δεν είναι μέλος του εαυτού του). Επομένως, καμία χρήσιμη αξιωματοποίηση της θεωρίας συνόλων δεν μπορεί να χρησιμοποιήσει την απεριόριστη κατανόηση. Το πέρασμα από την κλασική λογική στη διαισθητική λογική δεν βοηθάει, καθώς η απόδειξη του παραδόξου του Ράσελ είναι διαισθητικά έγκυρη.
Η αποδοχή μόνο του αξιωματικού σχήματος των προδιαγραφών ήταν η αρχή της αξιωματικής θεωρίας συνόλων. Τα περισσότερα από τα άλλα αξιώματα των Ζερμέλο-Φράνκελ (αλλά όχι το αξίωμα της επεκτασιμότητας, το αξίωμα της κανονικότητας ή το αξίωμα της επιλογής) κατέστησαν στη συνέχεια απαραίτητα για να αναπληρώσουν κάποια από αυτά που χάθηκαν με την αλλαγή του αξιωματικού σχήματος της κατανόησης στο αξιωματικό σχήμα της προδιαγραφής - καθένα από αυτά τα αξιώματα δηλώνει ότι ένα ορισμένο σύνολο υπάρχει και ορίζει αυτό το σύνολο δίνοντας ένα κατηγόρημα που πρέπει να ικανοποιούν τα μέλη του, δηλαδή είναι μια ειδική περίπτωση του αξιωματικού σχήματος της κατανόησης.
Επίσης, είναι δυνατόν να αποτραπεί το σχήμα από το να είναι ασυνεπές περιορίζοντας σε ποιους τύπους μπορεί να εφαρμοστεί, όπως για παράδειγμα μόνο σε στρωματοποιημένους τύπους στα Νέα Θεμέλια (βλ. παρακάτω) ή μόνο σε θετικούς τύπους (τύπους με μόνο σύνδεσμο, διάζευξη, ποσοτικοποίηση και ατομικούς τύπους) στη θετική θεωρία συνόλων. Οι θετικοί τύποι, ωστόσο, συνήθως δεν είναι σε θέση να εκφράσουν ορισμένα πράγματα που οι περισσότερες θεωρίες μπορούν- για παράδειγμα, δεν υπάρχει συμπλήρωμα ή σχετικό συμπλήρωμα στη θετική θεωρία συνόλων.
θεωρία κλάσεων NBG
δηλαδή,
Αυτό το θεωρητικό σχήμα είναι από μόνο του μια περιορισμένη μορφή κατανόησης, η οποία αποφεύγει το παράδοξο του Ράσελ λόγω της απαίτησης ότι το C πρέπει να είναι σύνολο. Στη συνέχεια, η προδιαγραφή για τα ίδια τα σύνολα μπορεί να γραφτεί ως ένα μόνο αξίωμα Αυτό το θεωρητικό σχήμα είναι από μόνο του μια περιορισμένη μορφή κατανόησης, η οποία αποφεύγει το παράδοξο του Ράσελ εξαιτίας της απαίτησης ότι C πρέπει να είναι ένα σύνολο. Στη συνέχεια, η προδιαγραφή για τα ίδια τα σύνολα μπορεί να γραφτεί ως ένα μόνο αξίωμα
ή ακόμα πιο απλά
Σε αυτό το αξίωμα, το κατηγόρημα P αντικαθίσταται από την κλάση D, η οποία μπορεί να ποσοτικοποιηθεί. Ένα άλλο απλούστερο αξίωμα που επιτυγχάνει το ίδιο αποτέλεσμα είναι
Σε πλαίσιο ανώτερης τάξης
Σε μια τυποποιημένη γλώσσα όπου τα κατηγορήματα μπορούν να ποσοτικοποιηθούν, το αξιωματικό σχήμα των προδιαγραφών γίνεται ένα απλό αξίωμα. Αυτό είναι περίπου το ίδιο τέχνασμα που χρησιμοποιήθηκε στα αξιώματα NBG της προηγούμενης ενότητας, όπου το κατηγόρημα αντικαταστάθηκε από μια κλάση η οποία στη συνέχεια ποσοτικοποιήθηκε.
Στη λογική δεύτερης τάξης και στη λογική ανώτερης τάξης με σημασιολογία ανώτερης τάξης, το αξίωμα των προδιαγραφών είναι μια λογική εγκυρότητα και δεν χρειάζεται να συμπεριληφθεί ρητά σε μια θεωρία.
Στα Νέα Θεμέλια του Κουίν
Στην προσέγγιση των Νέων Θεμελιώσεων στη θεωρία συνόλων, στην οποία πρωτοστάτησε ο Ουίλαρντ βαν Όρμαν Κουίν, το αξίωμα της κατανόησης για ένα δεδομένο κατηγόρημα παίρνει την απεριόριστη μορφή, αλλά τα κατηγόρια που μπορούν να χρησιμοποιηθούν στο σχήμα είναι τα ίδια περιορισμένα. Το κατηγόρημα (το (C δεν είναι στο (C) είναι απαγορευμένο, επειδή το ίδιο σύμβολο (C εμφανίζεται και στις δύο πλευρές του συμβόλου συμμετοχής (και επομένως σε διαφορετικούς "σχετικούς τύπους"- το παράδοξο του Ράσελ αποφεύγεται έτσι. Ωστόσο, αν υποθέσουμε ότι το
P(C)
(C = C)
, το οποίο επιτρέπεται, μπορούμε να σχηματίσουμε ένα σύνολο όλων των συνόλων
Παραπομπές
Κατηγορία:Θεωρία συνόλων Κατηγορία:Περιοχές των μαθηματικών Κατηγορία:Φιλοσοφία των μαθηματικών
Μέγαρο Μουσικής Θεσσαλονίκης
μικρογραφία| μικρογραφία|Χώρος Μεγάρου Μουσικής Θεσσαλονίκης, πριν χτιστεί το Μέγαρο, όταν ήταν το Λούνα Παρκ. Το κιγκλίδωμα της προκυμαίας είναι το ίδιο με το σημερινό. μικρογραφία|Η θέα προς την θάλασσα Το Μέγαρο Μουσικής Θεσσαλονίκης βρίσκεται στην Θεσσαλονίκη, επί της οδού 25ης Μαρτίου, στην παραλία της πόλης, στην περιοχή Ντεπώ. Καλλιτεχνικός διευθυντής του ιδρύματος ορίστηκε ο διεθνούς φήμης βιολονίστας και καθηγητής στο πανεπιστήμιο Georgia State University των ΗΠΑ, Χρίστος Γαλιλαίας.
Κατασκευή
Κατασκευάστηκε σε οικόπεδο έκτασης 18 στρεμμάτων στην παραλία της Θεσσαλονίκης το οποίο παραχωρήθηκε από το Ελληνικό Δημόσιο με σκοπό την κατασκευή ενός σύγχρονου, πολιτιστικού και συνεδριακού κέντρου που θα έχει τη δυνατότητα φιλοξενίας ποικίλων εκδηλώσεων όπως συναυλίες, παραστάσεις όπερας, θεατρικές παραστάσεις, συνέδρια κλπ. Η χρηματοδότηση για την κατασκευή του έργου καλύφθηκε με πόρους που αλιεύθηκαν από το Υπουργείο Πολιτισμού και από το Β' Κοινοτικό Πλαίσιο Στήριξης ενώ οι αρχιτεκτονικές προμελέτες ήταν δωρεά στο Σύλλογο Φίλων της Μουσικής Θεσσαλονίκης από τον αντίστοιχο σύλλογο της Αθήνας. Το συνολικό κόστος του έργου ανήλθε στο ποσό των 14.100.000.000 δραχμών ενώ τα εγκαίνια πραγματοποιήθηκαν στις 2 Ιανουαρίου 2000 παρουσία του τότε πρωθυπουργού Κώστα Σημίτη, του Οικουμενικού Πατριάρχη Βαρθολομαίου κ.ά. ενώ οι εκδηλώσεις ξεκίνησαν τον Μάιο του ίδιου έτους.
Υποδομές
Το Μέγαρο αποτελείται από δύο κτίρια: το κτίριο Μ1 και το κτίριο Μ2. Το Μ1 διαθέτει μια μεγάλη αίθουσα συναυλιών, ένα χώρο υποδοχής του κοινού, γραφεία των διάφορων υπηρεσιών και άλλες βοηθητικές εγκαταστάσεις (καμαρίνια, αίθουσες δοκιμών, αποθήκες οργάνων κ.α.). Η εξωτερική μορφή του κτιρίου είναι εμπνευσμένη από το βυζαντινό παρελθόν και τον διεθνή χαρακτήρα που είχε μετέπειτα αποκτήσει. Το κτίριο Μ2 είναι σχεδιασμένο από τον Ιάπωνα αρχιτέκτονα Αράτα Ισοζάκι και αποτελεί δείγμα του μοντέρνου αρχιτεκτονικού ρεύματος. Διαθέτει και αυτό χώρο υποδοχής του κοινού, σύγχρονο εξοπλισμό και δύο αίθουσες χωρητικότητας 500 (αίθουσα Αιμίλιος Ριάδης) και 300 ατόμων αντίστοιχα (αίθουσα Μωρίς Σαλτιέλ, η οποία μπορεί να χωριστεί σε τρεις αίθουσες των 100 ή δύο των 100 και των 200 ατόμων). Στο Μέγαρο Μουσικής Θεσσαλονίκης στεγάζονται επίσης η Μουσική Βιβλιοθήκη και το Μουσείου Μουσικών Οργάνων.
Εκδηλώσεις
μικρογραφία|Ο χώρος του Μεγάρου Μουσικής Θεσσαλονίκης, πριν κατασκευαστεί το Μέγαρο, όταν στη θέση του λειτουργούσε το Λούνα Παρκ. Στο χώρο του Μεγάρου λαμβάνουν χώρα διάφορες εκδηλώσεις όπως συναυλίες, εκθέσεις , θερινό σινεμά , συνέδρια κ.ά.
Εξωτερικοί Σύνδεσμοι
Κατηγορία:Θεατρικοί χώροι στη Θεσσαλονίκη Κατηγορία:Αίθουσες συναυλιών στην Ελλάδα Κατηγορία:Πολιτισμός στη Θεσσαλονίκη
Γεώργιος Αμιρούτζης
Ο Γεώργιος Αμιρούτζης ήταν λόγιος του 15ου αιώνα από την Τραπεζούντα, ο οποίος αργότερα συνεργάστηκε με τον Σουλτάνο και ασπάστηκε οικογενειακώς τον Ισλαμισμό.
Βιογραφικά στοιχεία
Γεννήθηκε στις αρχές του 15ου αιώνα στην Τραπεζούντα και εκπαιδεύτηκε στα σχολεία της πατρίδας του και του Βυζαντίου. Επονομάζεται επίσης και «φιλόσοφος» επειδή καταγινόταν με φιλοσοφικές μελέτες.
Σύμφωνα με τον Δωρόθεο, ο Αμιρούτζης ήταν εγγονός του Ιέγαρη από την κόρη του και πρωτεξάδερφος του Μαχμούτ Πασά. Ως χαρακτήρας ήταν πονηρός, άνδρας όμορφος, επιτήδειος, είχε ψηλή κορμοστασιά και ήξερε πολύ καλά να παίζει το δοξάρι.
Πήρε μέρος το 1438/39 στη Σύνοδο της Φλωρεντίας όπου υπέγραψε την ενωτική διακήρυξη. Άλλαξε αμέσως όμως στάση με την επιστροφή, αποκήρυξε την υπογραφή του, έγινε ανθενωτικός και στη Σύνοδο της Αγια Σοφιάς το 1450 που καθαίρεσε τον πατριάρχη Γρηγόριο Γ' Μαμμή, αναδείχτηκε ως των σημαντικότερων προμάχων της ορθοδοξίας.
Το 1461 οι Οθωμανοί του Μωάμεθ Β' περικύκλωσαν την Τραπεζούντα και την πολιόρκησαν. Οι πολιορκημένοι δεν είχαν καμμιά βοήθεια έφτασαν σε απελπιστική θέση. Ο Αμιρούτζης ανέλαβε τη διαπραγμάτευση για την παράδοση της πόλης ώστε να αποφευχθεί η σφαγή. Κατά τον Σάθα, που επικαλειται τον επίσκοπο Δωρόθεο, ο Αμιρούτζης '"έγινε αιτία να υποδουλωθεί η πατρίδα του και να καταστραφούν οι εκεί βασιλεύοντες Κομνηνοί", άποψη με την οποία συμφωνεί κι ο ιστορικός Λαόνικος Χαλκοκονδύλης. Θεωρείται ότι ο Αμιρούτζης ήταν αυτός που στις 15 Αυγούστου 1461 παραχώρησε τόσα υπέρ των Τούρκων και στην ουσία ανάγκασε το Δαβίδ να δεχτεί τους ταπεινωτικούς όρους των συνθηκών που επιτεύχθηκαν. Στον υποδαυλιστικό ρόλο του Αμιρούτζη υπέρ των Τούρκων συνηγορεί και το γεγονός ότι μετά τη σύναψη των ευμενών για το Μωάμεθ συμφωνιών, ο Αμιρούτζης εξασφαλίστηκε από το σουλτάνο με ισόβια διατροφή.
Σύμφωνα με το William Miller, ήταν υπεύθυνος to 1461 και για την προδοσία και τελικά θάνατο του Δαυίδ Κομνηνού, όταν κατέδωσε στο Μωάμεθ Β επιστολή στο Δαυίδ από την ανιψιά του Θεοδώρα ως δήθεν προσπάθεια εξέγερσης.
Πέθανε το 1475. Ο γιος του ονομάστηκε Μωάμεθ κι ανέλαβε τη μετάφραση ελληνικών κειμένων στα αραβικά και τούρκικα.
Βιβλιογραφία
Κατηγορία:Έλληνες λόγιοι του 15ου αιώνα Κατηγορία:Ορθόδοξοι λόγιοι Κατηγορία:Βυζαντινοί φιλόσοφοι Κατηγορία:Βυζαντινοί λόγιοι Κατηγορία:Βυζαντινοί ουμανιστές Κατηγορία:Πρόσωπα της Αυτοκρατορίας της Τραπεζούντας‎ Κατηγορία:Πρωτοβεστιάριοι Κατηγορία:Βυζαντινοί του 15ου αιώνα Κατηγορία:Φιλόσοφοι του 15ου αιώνα Κατηγορία:Ποντιακός Ελληνισμός
Μάικλ Αντόνιο
Ο Μάικλ Αντόνιο (28 Μαρτίου 1990) είναι Τζαμαϊκανός ποδοσφαιριστής ο οποίος αγωνίζεται ως επιθετικός για λογαριασμό της Γουέστ Χαμ και της εθνικής ομάδας της Τζαμάικας.
Γεννημένος στο Λονδίνο, ο Μάικλ Αντόνιο ξεκίνησε την καριέρα του από την ερασιτεχνική Τούτινγκ και Μίτσχαμ Γιουνάιτεντ, πριν αποκτηθεί από την Ρέντινγκ το 2008. Δεν κατάφερε όμως να βρει θέση βασικού και δόθηκε δανεικός στις Τούτινγκ και Μίτσχαμ Γιουνάιτεντ, Τσέλτενχαμ Τάουν, Σαουθάμπτον, Κόλτσεστερ Γιουνάιτεντ και Σέφιλντ Γουένσντεϊ, η οποία και τον απέκτησε το 2012. Σκόραρε 12 γκολ σε 64 εμφανίσεις. Το 2014 αποκτήθηκε από τη Νότιγχαμ Φόρεστ για περίπου 1,5 εκατομμύριο λίρες, όπου με τις εμφανίσεις του τράβηξε το ενδιαφέρον της Γουέστ Χαμ, η οποία τον απέκτησε για περίπου 7 εκατομμύρια λίρες. Αγωνίστηκε σε πολλές θέσεις πρωτού γίνει ο κύριος επιθετικός της ομάδας. Τον Αύγουστο του 2021 έγινε ο πρώτος σκόρερ όλων των εποχών της Γουέστ Χαμ στην Πρέμιερ Λιγκ και ήταν ο παίκτης του μήνα για τον Ιούλιο του 2020 και τον Αύγουστο του 2021.
Ο Μάικλ Αντόνιο είχε απορρίψει το 2016 προτάσεις να αγωνιστεί με την εθνική Τζαμάικας, καθώς προτιμούσε την εθνικής Αγγλίας, όμως τον Φεβρουάριο του 2021 προσεγγίστηκε ξανά και συμφώνησε. Αγωνίστηκε πρώτη φορά για την εθνική Τζαμάικας τον Σεπτέμβριο του 2021.
Ο ατσίδας
Ο Ατσίδας είναι ελληνική, κωμική, κινηματογραφική ταινία του 1962, σε παραγωγή Φίνος Φιλμς και σε σενάριο και σκηνοθεσία Γιάννη Δαλιανίδη. Η ταινία προβλήθηκε για πρώτη φορά στις 15 Ιανουαρίου 1962. . Το σενάριο βασίστηκε σε θεατρικό έργο του Δημήτρη Ψαθά.
Πλοκή
Η ταινία τοποθετείται στη Θεσσαλονίκη και αφηγείται την ιστορία των ερωτικών δραστηριοτήτων, δύο αδελφών, του Αλέκου (Ντίνος Ηλιόπουλος) και της Άννας Κουρούζου (Ζωή Λάσκαρη).
Στην προσπάθειά του το ζευγάρι να βρεθεί, ανακαλύπτει στο Πανόραμα ένα απόμερο μέρος, ένα μαγαζί που δουλεύει ως σερβιτόρος εκεί, ο Θρασύβουλας (Θανάσης Βέγγος), που συνηθίζει να παραθέτει διάφορα τσιτάτα. Εκεί, ο Αλέκος, συναντά τον Αντώνη, χωρίς να ξέρει ότι είναι ο αγαπημένος της αδελφής του. Και αρχίζουν και συζητάνε για τα προβλήματα που έχουν οι αδελφές, οι οποίες εξαρτώνται από τον αδελφό. Έτσι, ο Αντώνης, μαθαίνει στον Αλέκο τη μέθοδο στρίβειν διά του αρραβώνος, το οποίο ηρεμεί τα πράγματα με το σόι της νύφης, δίνοντας χρόνο στον γαμπρό να χωρίσει την αρραβωνιαστικιά του.
Οι πράξεις της Άννας και του Αλέκου γίνονται γνωστές στον πατέρα, ο οποίος θυμώνει, αλλά δέχεται να συναντήσει τους δεσμούς των παιδιών του. Όταν ο Αλέκος βλέπει τον Αντώνη, τα χάνει και λιποθυμά. Και αποκαλύπτει στην οικογένειά του το κόλπο του στρίβειν διά του αρραβώνος, η Άννα όμως που προσποιείται ότι ήπιε δύο σωληνάρια κινίνο, κάμπτει τις αντιρρήσεις της οικογένειάς της, και τα βρίσκει με τον Αντώνη, ο οποίος την αγαπά. Από την άλλη, στη γνωριμία με το σόι του Γρηγόρη όλα κυλούν ομαλά και ο πατέρας δίνει τις ευχές του. Το τέλος της ταινίας τους βρίσκει όλους ευτυχισμένους, και με τον Γρηγόρη, που τόσο καιρό απειλούσε τον Αλέκο, να βρίσκεται σε κίνδυνο, καθώς ο αδελφός της δικιάς του αγαπημένης του λέει πως θα τον σκοτώσει αν δεν δηλώσει πως την παντρεύεται, έτσι, λοιπόν, και ο Γρηγόρης, εφαρμόζει τη μέθοδο του στρίβειν διά του αρραβώνος.
Μουσική της ταινίας
Δύο κομμάτια ακούγονται στην ταινία και τα δύο είναι γραμμένα από τον Μανώλη Χιώτη:
Κριτική
Η ταινία έχει χαρακτηριστεί από τις πιο πετυχημένες θεατρικές διασκευές.
Ακολουθεί η κριτική του Αντώνη Μοσχοβάκη.
"«Διασκευή θεατρικής κωμωδίας και πάλι (της επιτυχίας του Δημ. Ψαθά Εξοχικόν κέντρον «Ο Έρως»), αλλά από τις πιο πετυχημένες. Ο κ. Γιάννης Νταλ εκμεταλλεύτηκε αρκετά επιδέξια τις δυνατότητες για κινηματογραφική ανάπτυξη που προσέφερε το πρωτότυπο, άφησε ανέπαφα και συχνά τόνισε τα σατιρικά στοιχεία που περιείχε, και έδωσε όλες τις δυνατότητες στον Ντίνο Ηλιούπουλο να αναπτύξει το δαιμονισμένο, το σπαρταριστό μπρίο του. Ένα σφάλμα του: από πολύ σεβασμό, ίσως, στον συγγραφέα τού θεατρικού έργου, δεν περιόρισε τους διαλόγους που στην ταινία γίνονται φλυαρία και ζημιώνουν. Παρά το αρκετό αυτό ελάττωμα, τόσο με το θέμα του (σάτιρα της διπλής «ηθικής» των αδελφών και πατεράδων, ανάλογα αν πρόκειται για ξένες ή για δικές τους αδελφές ή κόρες) όσο και με την εξαίρετη ανάπτυξη και τ΄ανεξάντλητα κωμικά επεισόδια, Ο Ατσίδας είναι μια πολύ καλή κωμωδία. Ως σκηνοθέτης, ο κ. Νταλ, αν και δεν απέφυγε τις θεατρικές σκηνές, έχει πετύχει μια γοργή εναλλαγή πλάνων και σκηνών, που διασπά τη στατικότητα του θεατρικού στυλ. Ο ρυθμός είναι γοργός, η αφήγηση, στρωτή και άνετη. Η φωτογραφία του Νίκου Δημόπουλου είναι πολύ καλή. Ο Ντίνος Ηλιούπουλος είναι περίφημος, απολαυστικός, αμίμητος: ενθουσιάζει. Έξοχη, όχι μόνο στο τραγούδι, αλλά και στο «παίξιμο», η Μαίρη Λίντα. Άριστος ο Παντελής Ζερβός.»"
Πληροφορίες
Η ταινία βασίζεται στο θεατρικό έργο του Δημήτρη Ψαθά, Εξοχικόν κέντρον ο έρως.
Ο Θανάσης Βέγγος σε δεύτερο ρόλο, ξεδιπλώνει το κωμικό του ταλέντο και γίνεται περιζήτητος.
Η ταινία γυρίστηκε στη Θεσσαλονίκη.
Σε μορφή DVD, κυκλοφόρησε στις 11 Απριλίου 2006.
Αξιομνημόνευτες εκφράσεις
Η ταινία σφύζει από εκφράσεις, που μέχρι και σήμερα είναι γνωστές.
Ενδεικτικά:
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες παραγωγής Φίνος Φιλμ Κατηγορία:Ταινίες του 1962 Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ελληνόφωνες ταινίες Κατηγορία:Ταινίες βασισμένες σε θεατρικά έργα Κατηγορία:Ταινίες σε σενάριο Γιάννη Δαλιανίδη Κατηγορία:Ταινίες με μουσική σύνθεση Γεράσιμου Λαβράνου Κατηγορία:Ελληνικές ασπρόμαυρες ταινίες
Βιβλιοθήκη Σαιντ-Ζενεβιέβ
μικρογραφία|320x320εσ|Η αίθουσα ανάγνωσης Η βιβλιοθήκη Σαιντ-Ζενεβιέβ (γαλλικά: La bibliothèque Sainte-Geneviève) είναι μια δημόσια και πανεπιστημιακή βιβλιοθήκη που βρίσκεται στην πλατεία του Πάνθεον, απέναντι από το Πάνθεον, στο 5ο διαμέρισμα του Παρισιού. Βασίζεται στη συλλογή της μονής της Αγίας Ζενεβιέβ, που ιδρύθηκε τον 6ο αιώνα από τον Κλοβίς Α', τον πρώτο βασιλιά των Φράγκων. Η συλλογή της βιβλιοθήκης σώθηκε από την καταστροφή κατά τη διάρκεια της Γαλλικής Επανάστασης. Ένα νέο κτήριο κατασκευάστηκε για τη στέγασή της μεταξύ 1838 και 1851 με χαρακτηριστική καινοτόμο αίθουσα ανάγνωσης, όπου ένας σιδερένιος σκελετός στηρίζει την οροφή, έργο του αρχιτέκτονα Ανρί Λαμπρούστ. Η βιβλιοθήκη περιέχει περίπου 2 εκατομμύρια βιβλία και έγγραφα και αυτή τη στιγμή είναι η κύρια διαπανεπιστημιακή βιβλιοθήκη για τα διάφορα τμήματα του Πανεπιστημίου του Παρισιού και είναι επίσης ανοιχτή στο κοινό.
Η βιβλιοθήκη της μονής της Αγίας Ζενεβιέβ
μικρογραφία|Ευαγγέλιο που απεικονίζει την είσοδο του Χριστού στην Ιερουσαλήμ  (περ. 1525-1530) αριστερά|μικρογραφία|[[Εικονογραφημένο χειρόγραφο, πρώτη σελίδα της Βίβλου (περ. 1185)]] Η προέλευση αυτής της βιβλιοθήκης ανάγεται στο παρελθόν, όταν ο Κλοβίς Α' έκτισε το μοναστήρι της Αγία Γενοβέφας (Σαιντ-Ζενεβιέβ) τον 6ο αιώνα. Το πρώτο αρχείο της ύπαρξης της βιβλιοθήκης χρονολογείται από το 831 και αναφέρει τη δωρεά τριών κειμένων στο αβαείο. Ωστόσο, κατά τη διάρκεια του 9ου αιώνα, οι Βίκινγκς εισέβαλαν στο Παρίσι τρεις φορές. Ενώ ο οικισμός του Ιλ ντε λα Σιτέ προστατευόταν από τον ποταμό, η μονή της Αγίας Ζενεβιέβ λεηλατήθηκε και τα βιβλία χάθηκαν ή μεταφέρθηκαν.
Η βιβλιοθήκη ανασυντάχθηκε σταδιακά. Από τις αρχές του 13ου αιώνα ήταν ήδη γνωστή σε όλη την Ευρώπη. Ήταν ανοιχτή όχι μόνο για τους φοιτητές, αλλά και για τους Γάλλους και ξένους μελετητές. Τα χειρόγραφα ήταν μεγάλης αξίας: κάθε χειρόγραφο έφερε προειδοποίηση ότι όποιος έκλεβε ή κατέστρεφε ένα χειρόγραφο θα τιμωρούνταν με ανάθεμα ή θα αφορίζονταν από την εκκλησία.
Τον 13ο αιώνα, η βιβλιοθήκη του μοναστηριού μεταφέρθηκε στον τελευταίο όροφο της μονής και δημιουργήθηκε εργαστήριο αντιγραφής κειμένων (σκριπτόριουμ). Τα κείμενα που δημιουργήθηκαν ή αντιγράφηκαν περιελάμβαναν έργα ιστορίας και λογοτεχνίας, καθώς και θεολογία. Όμως ο Εκατονταετής πόλεμος και αργότερα οι θρησκευτικοί πόλεμοι επιβράδυναν την ανάπτυξή της.
Λίγο μετά την παραγωγή των πρώτων τυπωμένων βιβλίων του Γουτεμβέργιου στα μέσα του 15ου αιώνα, η βιβλιοθήκη άρχισε να συλλέγει τυπωμένα βιβλία. Τον 17ο αιώνα η βιβλιοθήκη μεγάλωσε και απέκτησε 600 βιβλία, υπό την ηγεσία του καρδιναλίου ντε Λα Ροσφουκώ. Αρκετοί σημαντικοί δωρητές αύξησαν περαιτέρω τη συλλογή. Το 1687 η βιβλιοθήκη διέθετε 20.000 βιβλία και 400 χειρόγραφα. Δημιουργήθηκε επίσης ένα μικρό μουσείο μέσα στη βιβλιοθήκη με αιγυπτιακές, ελληνικές και ρωμαϊκές αρχαιότητες, μετάλλια, σπάνια ορυκτά και ταριχευμένα ζώα.
Τον 18ο αιώνα, η βιβλιοθήκη δεν προορίζονταν πλέον αποκλειστικά για τους μελετητές και λόγιους: άνοιξε τις πόρτες της στο κοινό. Κατά τη διάρκεια των Ναπολεόντειων πολέμων, προστέθηκαν τουλάχιστον 20.000 νέα έργα που κατασχέθηκαν από άλλες χώρες και έγινε βιβλιοθήκη εθνικού επιπέδου.
Η συλλογή της βιβλιοθήκης είχε υπερδιπλασιαστεί και χρειάζονταν περισσότερο χώρο. Ωστόσο, η βιβλιοθήκη συστεγάζονταν στο παλιό μοναστήρι της Αγίας Ζενεβιέβ με ένα διακεκριμένο σχολείο, γνωστό σήμερα ως Λύκειο Ερρίκου Δ'. Τα δύο ιδρύματα αναμετρήθηκαν για το διάστημα μεταξύ 1812 και 1842. Αν και η βιβλιοθήκη υποστηρίχθηκε από γνωστούς συγγραφείς, όπως οι Βικτόρ Ουγκώ και Ζυλ Μισλέ, ο γιος του βασιλιά Λουί-Φιλίπ ήταν μαθητής στο λύκειο και το λύκειο κέρδισε. Η βιβλιοθήκη απομακρύνθηκε τελικά από τον τελευταίο όροφο της μονής.
Το νέο κτήριο
Μετά την απομάκρυνση της βιβλιοθήκης από την παλιά της τοποθεσία, η κυβέρνηση αποφάσισε να χτίσει ένα νέο κτήριο για τη συλλογή. Ήταν η πρώτη βιβλιοθήκη στο Παρίσι που κατασκευάστηκε ειδικά ως βιβλιοθήκη. Η τοποθεσία που επιλέχθηκε ήταν κοντά στην παλιά βιβλιοθήκη, στην τοποθεσία του μεσαιωνικού κολλεγίου του Μοντεγκύ, όπου ο Έρασμος και ο Ιγνάτιος Λογιόλα, ο Καλβίνος και ο Φρανσουά Ραμπελαί υπήρξαν μαθητές. Μετά τη Γαλλική επανάσταση το κτήριο είχε μετατραπεί σε νοσοκομείο και στη συνέχεια σε στρατιωτική φυλακή και ήταν σε μεγάλο βαθμό ερειπωμένο.
Η νέα βιβλιοθήκη κατασκευάστηκε σε σχέδια του αρχιτέκτονα Ανρί Λαμπρούστ. Η κατασκευή διήρκεσε από το 1838 έως το 1851 και η βιβλιοθήκη Σαιντ-Ζενεβιέβ έγινε η πρώτη ανεξάρτητη βιβλιοθήκη της Γαλλίας που δεν συνδεόταν με ένα παλάτι, ένα μοναστήρι ή ένα σχολείο.
Σε αντίθεση με άλλα κτήρια, το μεγάλο διακοσμητικό στοιχείο της βιβλιοθήκης δεν ήταν στην πρόσοψη, αλλά στην αρχιτεκτονική της αίθουσας ανάγνωσης, όπου οι λεπτές στήλες από σίδερο και οι δαντελωτές καμάρες από χυτοσίδηρο κάτω από την οροφή δεν ήταν καλυμμένες. Σε συνδυασμό με τα μεγάλα παράθυρα έδιναν μια άμεση εντύπωση χώρου και ελαφρότητας. Ήταν ένα σημαντικό βήμα στη δημιουργία της σύγχρονης αρχιτεκτονικής.
Επέκταση και τροποποίηση
Μεταξύ του 1851 και του 1930, η συλλογή της βιβλιοθήκης αυξήθηκε από 100.000 τόμους σε πάνω από 1 εκατομμύριο, απαιτώντας μια σειρά ανακατασκευών και τροποποιήσεων. Το 1892 εγκαταστάθηκε ένας ανελκυστήρας για την ανύψωση βιβλίων από το χώρο φύλαξης στην αίθουσα ανάγνωσης. Μια πιο σοβαρή αλλαγή έγινε μεταξύ 1928 και 1934. Ο αριθμός των καθισμάτων στην αίθουσα ανάγνωσης διπλασιάστηκε σε 750. Καθώς η συλλογή συνέχισε να αναπτύσσεται, το 1954 προστέθηκε ένα νέο παράρτημα σε νεωτεριστικό ύφος. Η μεταγενέστερη μηχανογράφηση του καταλόγου δημιούργησε χώρο για επιπλέον 100 θέσεις.
Το κτήριο χαρακτηρίστηκε ως εθνικό ιστορικό μνημείο το 1992. Σήμερα η βιβλιοθήκη κατατάσσεται ως εθνική βιβλιοθήκη, πανεπιστημιακή βιβλιοθήκη και δημόσια βιβλιοθήκη. Η πρόσβαση είναι ελεύθερη και σήμερα, όπως και στο παρελθόν, συχνάζουν φοιτητές από τα γειτονικά πανεπιστήμια για να μελετήσουν στην ησυχία ή να συμβουλευτούν ένα από τα 2 εκατομμύρια βιβλία και έγγραφα που φυλάσσονται στη βιβλιοθήκη.
Εξωτερικοί σύνδεσμοι
Κατηγορία:Ιστορικά μνημεία στη Γαλλία Κατηγορία:Κτίρια και κατασκευές στο Παρίσι
Αρτιφισιέλ
Αρτιφισιέλ είναι τύπος ανακαίνισης της εξωτερικής τοιχοποιίας των κτιρίων με επίχρισμα τεχνητού λίθου, που αποτελούσε τεχνική διακόσμησης που ήταν πολύ διαδεδομένη κατά τις δεκαετίες του 1960 και 1970 στην Ελλάδα. Η τεχνική αυτή δεν απαιτούσε χρωματισμό.
Η τεχνοτροπία αυτή δεν έχει πλέον διατηρηθεί, καθώς αντιπροσώπευε την αρχιτεκτονική των αστικών πολυκατοικιών των περασμένων δεκαετιών.
Σήμερα, ιδιοκτήτες διαμερισμάτων αγνοούν τον τρόπο συντήρησης των επιφανειών αυτών και προβαίνουν σε χρωματισμούς με πλαστικό χρώμα. Η λύση αυτή είναι μεν πιο εύκολη αλλά είναι προσωρινή, και έτσι σε σύντομο χρονικό διάστημα οι τοίχοι χρειάζονται πάλι βάψιμο και συντήρηση. Η ενδεδειγμένη λύση είναι ο ειδικός καθαρισμός, ο εμποτισμός ειδικού χρώματος και η αδιαβροχοποίηση.